Diari Oficial de la Generalitat Valenciana


Sumari del DOGV 1643, del 16-10-1991 (1991/822898)

ORDRE de 4 d'octubre de 1991, del Conseller de Cultura, Educació i Ciència, per la qual es regula el regim de subvencions a persones, entitats i institucions per a programes d'activitats culturals de la Tercera Edat.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/10/04/(1)/dof/vci/html**

### Dades del document

Número de DOGV
:   1643

Data del DOGV
:   16-10-1991

Secció del DOGV
:   DISPOSICIONS GENERALS

Número del document
:   1991/822898


Data del document
:   04-10-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 4 d'octubre de 1991, del Conseller de Cultura, Educació i Ciència, per la qual es regula el règim de subvencions a persones, entitats i institucions per a programes d'activitats culturals de la Tercera Edat.  
La Generalitat Valenciana, segons que estableix l'article 31.4 de l?Estatut d?autonomia, té competència exclusiva en matèria de cultura. D'acord amb això resulta oportú potenciar les activitats culturals a través de la promoció sociocultural de la Tercera Edat.  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
Es convoca concurs públic per a la concessió de subvencions destinades a sufragar programes culturals de la Tercera Edat, i s'aproven les bases per les quals es regeix aquesta convocatòria, incloses com a annex d'aquesta ordre.  
Article segon  
Les ajudes a què es refereix l'article anterior contribuiran al finançament parcial de les despeses ocasionades en la realització dels esmentats programes.  
DISPOSICIONS FINALS  
Primera  
Es faculta la Directora General de Patrimoni Cultural perquè en l?àmbit de les seues competències dicte les resolucions necessàries per a l'aplicació i desplegament d'aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 4 d'octubre de 1991.  
El Conseller de Cultura, Educació i Ciència, ANDREU LOPEZ BLASCO  
ANNEX  
Bases de la convocatòria per a l'adjudicació de subvencions per a programes d'activitats culturals de la Tercera Edat.  
Primera  
1. Podran sol·licitar aquestes ajudes totes les persones, institucions o entitats públiques o privades que realitzen programes d'activitats culturals la finalitat dels quals siga millorar i ampliar l?oferta cultural de la Tercera Edat.  
2. Aquestes ajudes es podran sol·licitar per a qualsevulla activitat que es realitze durant 1991.  
3. Es podran finançar a càrrec d'aquestes ajudes les despeses de les activitats encaminades a la promoció socio-cultural de la Tercera Edat.  
Segona  
1. Aquests projectes es finançaran amb els crèdits que figuren en els pressupostos de la Generalitat Valenciana, consignats amb aquesta finalitat i amb els pressupostos de què disposen les entitats o institucions.  
2. L'aportació de la Conselleria de Cultura, Educació i Ciència en el finançament de cadascuna de, les peticions que resulten incloses serà com a màxim del cinquanta per cent (50%) del cost de la inversió que es realitze en 1991.  
Les entitats públiques o privades hauran d'aportar a càrrec del seu pressupost la part no finançada per la Generalitat Valenciana.  
Tercera  
Caldrà adjuntar a les sol·licituds els documents següents:  
1. Memòria o projecte detallat de cadascuna de les activitats programades amb els seus objectius, data i lloc de celebració d'activitats i balanç d'ingressos i despeses previstos.  
Igualment s'hauran d'indicar les subvencions que s'han sol·licitat d'altres institucions o organismes.  
2. Entitat bancària i número de compte corrent on ha de realitzar-se l?ingrés de la transferència, en cas que siga concedida l'ajuda, i fotocòpia del CIF de l?entitat.  
La documentació assenyalada en aquesta base es presentarà per duplicat en el registre general de la Conselleria de Cultura, Educació i Ciència, en qualsevol dels seus respectius serveis territorials, en els centres d'informació de l'Oficina d'Informació, Iniciatives i Reclamacions de la Generalitat Valenciana o mitjançant qualsevol dels mitjans establerts en l'article 66 de la Llei de Procediment Administratiu.  
Quarta  
1. La selecció prèvia de les sol·licituds la realitzarà una comissió tècnica presidida per la Directora General de Patrimoni Cultural i de la que formaran part el Cap de Servei de Promoció, Difusió i Infrastructura Cultural, el responsable de Tercera Edat d'aquest servei i tres membres designats per cadascun dels serveis territorials un dels quals actuarà com a secretari.  
2. La comissió tècnica, d'acord amb les sol·licituds presentades i el seu interés, elaboraran la proposta de distribució d'aquestes ajudes, l'aprovació de les quals correspondrà a la Directora General de Patrimoni Cultural mitjançant resolució que serà publicada en el Diari Oficial de la Generalitat Valenciana.  
Els criteris per a la distribució de les subvencions primaran el desenvolupament d'activitats continuades com ara cicles de conferències, seminaris i projeccions, tallers de manualitats, cicles d'activitats físiques, representacions teatrals i excursions culturals per la Comunitat Valenciana que incloguen la visita de monuments, museus i paisatges de manifest interés.  
Cinquena  
Tindrà la consideració de beneficiari de la subvenció el destinatari dels fons públics que haja de realitzar l'activitat que va fonamentar el seu atorgament o que es trobe en la situació que legitime la seua concessió.  
Són obligacions del beneficiari:  
a) Realitzar l'activitat o adoptar el comportament que fonamenta la concessió de la subvenció.  
b) Acreditar davant l?entitat concedent la realització de l'activitat o l'adopció del comportament i el compliment dels requisits que determinen la concessió o aprofitament de l'ajuda.  
c) El sotmetiment a les actuacions de control financer que corresponguen a la Intervenció General en relació a les subvencions i ajudes concedides.  
d) Comunicar a l?entitat concedent l?obtenció de subvencions o ajudes per a la mateixa finalitat procedents de qualsevol administració o ens públic.  
e) Els beneficiaris de les subvencions hauran d'acreditar prèviament al cobrament i en la forma que estableix l?Ordre de 7 de gener de 1991, del Conseller d'Economia i Hisenda, que es troben al corrent de les obligacions tributàries i de la Seguretat Social.  
Sisena  
Tota alteració de les condicions tingudes en compte per a la concessió de la subvenció i, en tot cas, l'obtenció concorrent d'altres subvencions o ajudes concedides per altres administracions o ens públics o privats, podrà donar lloc a la modificació de la resolució de concessió.  
Setena  
Procedirà el reintegrament de les quantitats percebudes i l'exigència d'interessos de demora des del moment del pagament de la subvenció en els casos següents:  
a) Incompliment de l?obligació de la justificació.  
b) Obtenir les subvencions sense reunir-hi les condicions requerides.  
c) Incompliment de la finalitat per a la que la subvenció fos concedida.   
d) Incompliment de les obligacions imposades als beneficiaris amb motiu de la concessió de la subvenció.  
Vuitena  
Quan en l'exercici de les funcions d'inspecció i control es deduesquen indicis d'incorrecta obtenció, aprofitament o destinació de la subvenció o ajuda percebuda, els agents encarregats de la realització podran acordar la retenció de les factures, documents equivalents o substitutius i de qualsevol altre document relatiu a les operacions en què aquests indicis es manifesten.  
Novena  
Les persones beneficiàries hauran de fer figurar en la publicitat de les seues activitats (programes, cartells anunciadors, falques publicitàries en ràdio i TV, fotografies, etc.) i en qualsevol documentació gràfica o escrita que hagen elaborat en el seu desenvolupament, el patrocini de la Conselleria de Cultura, Educació i Ciència.  
Desena  
El pagament de les aportacions de la Generalitat Valenciana es realitzarà de conformitat amb allò establert en la Llei de Pressupostos de la Generalitat Valenciana per a 1991.  
Per a efectuar el pagament les entitats públiques o privades hauran de presentar la documentació següent:  
- Original o fotocòpia compulsada de les factures o justificants de la inversió realitzada en activitats culturals en 1991, el total del qual supose al menys el doble de l?import de la subvenció concedida.  
- Memòria quantificada de les activitats realitzades.  
Onze  
Els justificants establerts en la base desena hauran de presentar-se abans del 30 de juny de 1992 en la Conselleria de Cultura, Educació i Ciència.  
Dotze  
L'import d'aquestes ajudes es farà efectiu a càrrec de l'aplicació pressupostària 06.28.709.5 dins la línia 403/000/91 anomenada Foment Iniciatives Culturals.  
L'import global màxim destinat a aquestes ajudes serà de set milions cinc-centes mil pessetes (7.500.000 PTA).


Còpia Permalink ELI